ઓલિમ્પિકના તિરંદાજોને લોર્ડઝની કોઈ ઓળખ જ નથી
સ્ટીવ વો અને ભૂતપૂર્વ સ્વીમર પર્કિન્સ વચ્ચે 'સ્લેજીંગ' મામલે મતભેદ
અન્ય રમતો ટૂંકી હોઈ 'સ્લેજીંગ' નથી થતું
ઓસ્ટ્રેલિયાની સ્વિમિંગ ટીમને માનસિક રીતે સજ્જ રાખવા ભૂતપૂર્વ ક્રિકેટ કેપ્ટન સ્ટીવ વો અને ભૂતપૂર્વ ઓલિમ્પિક ગોલ્ડ મેડલિસ્ટ સ્વીમર કેઈરન પર્કિન્સને લાયસેન ઓફિસર તરીકે રાખવામાં આવ્યા છે. બંને વચ્ચે 'સ્લેજીંગ'ના મામલે મતભેદ સર્જાયા છે.
સ્ટીવ વોએ કહ્યું હતું કે ક્રિકેટમાં ફિલ્ડીંગ ટીમ સાત-આઠ કલાક ગ્રાઉન્ડ પર ઉભી રહેતી હોય છે તેથી 'સ્લેજીંગ' ઉદ્ભવે છે. જ્યારે અન્ય રમતો ટૂંકા સમયની હોય છે તેથી 'સ્લેજીંગ' કરવાની નોબત નથી આવતી.
વોએ કહ્યું કે ક્રિકેટની રમત જ એવી છે કે નજીક જ બેટિંગ કરી રહેલા બેટ્સમેનને માનસિક રીતે વિચલીત કરવા તેનો જાણી જોઈને વ્યૂહાત્મક ઉપયોગ પણ થાય છે. જો ક્રિકેટની રમત અન્ય રમતો જેવી ટુંકી હોત તો આમ છતાં 'સ્લેજીંગ' ના થાત. આની સામે પર્કિન્સે કહ્યું હતું કે જે ખેલાડી તેની રમતમાં આત્મવિશ્વાસી ના હોય કે સારા ના હોય તે જ 'સ્લેજીંગ'નો સહારો લે છે.
સ્ટીવ વો આમ નથી માનતો. તે ક્રિકેટની રમતની અન્ય રમતો જોડે તુલના ના થઈ શકે તેમ માને છે. ક્રિકેટર નહીં ક્રિકેટની રમત રમવાની શૈલી 'સ્લેજીંગ' માટે જવાબદાર કે તેમ તેણે કહ્યું હતું.સ્ટીવ વોએ બીજી એક રસપ્રદ વાત પણ કરી હતી. ક્રિકેટ નહીં રમતા દેશોને મન લોર્ડઝનું કોઈ મહત્ત્વ તો ઠીક પહેચાન સુદ્ધા નથી તેમ તેણે આશ્ચર્ય અનુભવતા કહ્યું હતું. સ્ટીવ વોએ કહ્યું કે તિરંદાજીની એક સ્પર્ધકને મેં પૂછ્યું કે તું મેદાનના ક્યા છેડાથી તિરંદાજી કરવાની છે? તે સ્પર્ધકે એમ સમજી કે ઈવેન્ટ ક્યાં યોજાનો છે. સ્પર્ધકે લોર્ડઝની સ્હેજ પણ પહેચાન નહીં હોઈ હાથ વડે બતાવતા કહ્યું કે ''પેલા બિલ્ડીંગની પાછળ એક ગ્રાઉન્ડ આવ્યું છે ત્યાં સ્પર્ધા યોજાવાની છે.'' સ્ટીવ વોને સમજાયું કે લોર્ડઝ ઐતિહાસિક ખરૃં પણ ક્રિકેટના જાણકારને માટે જ.